LIER: Mange salamandere har mistet livet når de har krysset riksvei 23 på Lahell i Lier.

Utrydningstruet

Salamander er en utrydningstruet art, og Vegvesenet har derfor samarbeidet med Norsk Institutt for Naturforskning for å sette igang tiltak for å hindre at flere salamandere blir drept.

Under arbeidet har de blant annet radio- og mikrochipmerket salamanderne. De fant da ut at mange av påkjørslene skjedde da salamanderne krysset veien for å finne steder å overvintre.

– De firbente amfibiene har brukt å krysse disse to veiene når de forlater dammen på høsten for å finne overvintringsplasser. Det samme har skjedd når de på våren skal ta turen tilbake til dammen og må krysse vegene, forteller Frode Bye i Statens Vegvesen til bladet "Vegen og vi".

LES OGSÅ: Salamander kan stoppe vei

Vanskelig med bru

Mange steder er det bygd underganger for salamandere for å hindre påkjørsler, men dette viste seg vanskelig på Lahell. Istedet har Vegvesenet laget hoteller slik at salamanderne slipper å krysse veien.

– Både teknisk og kostnadsmessig har det vært vanskelig i dette området. Derfor forsøket med fire salamanderhotell på innsiden av vegen samtidig som vi setter opp stengsler slik at dyrene ikke kan krysse vegene når de

forlater dammen om høsten, sier Bye.

Prisen for salamanderhotellene er ifølge "Vegen og vi" 400 000 kroner. Vegvesenet betaler 25 prosent av summen.

Hvis salamanderhotellene fungerer kan de bli brukt flere steder.

LES OGSÅ: Salamander i salaten

Les flere nyheter fra dt.no